cyanic-selkie/wikianc huggingface dataset:
Orivesi
Liikenne
pienoiskuva|Oriveden rautatieasema Orivesi sijaitsi jo vuosisatoja sitten hyvien liikenneyhteyksien varrella. Pitäjän kautta kulki niin sanottu Vanha Laukaantie Kangasalan Huutijärveltä Keski-Suomen suuntaan ja siitä erkani Oriveden kirkonkylän pohjoispuolella sivutie Ruoveden ja Virtain kautta Pohjanmaalle.
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen. Kahtia jaetun Längelmäen kunnan väestö on kuitenkin vuosina 1980–2005 laskettu kokonaan osaksi Keski-Suomessa sijaitsevaa Jämsää.
Lohikäärme (tähdistö)
Etamin eli γ Dra, kirkkaus +2,2m, on myös ollut muinoin egyptiläisten taivaannavan kiintopisteenä. Vuonna 1725 James Bradley mittasi tällä tähdellä ensimmäisenä valon aberraation, ensimmäisen empiirisen todisteen, että Maa kiertää Aurinkoa.
Syvän taivaan kohteista Lohikäärmeessä on muun muassa elliptinen galaksi M102, spiraaligalaksit NGC 4236, NGC 5907, NGC 6503 ja planetaarinen sumu NGC 6543.
Wivi Lönn
Jyväskylän-aika
Lönnin Jyväskylän-toimisto oli pienempi kuin Tampereella. Hänellä oli sielläkin apunaan vähintään yksi rakennusmestari ja osan aikaa insinöörikin. Lönn oli jo ennen muuttoaan suunnitellut Jyväskylään joitakin rakennuksia. Ensimmäinen niistä oli vuonna 1904 valmistunut Kuokkalan kartano. Veljelleen Villelle Lönn suunnitteli 1908 Juomatehtaan isännöitsijän talon, toimitusjohtaja I. W. Pesoniuksen talon vuonna 1910 ja kauppias E. F. Nousiaisen talon vuonna 1911. Lönn suunnitteli vuonna 1912 neljä huvilaa. Kaksi niistä oli Jyväskylän seminaarin lehtorille Kaarle Oksalalle, yksi tohtori Martti Airilalle ja yksi Emil-veljelle. Lisäksi Lönn piirsi 1913 kaupunginkamreerin Anton Heinosen talon ja vuonna 1914 maanmittausinsinööri J. F. Karpion talon. Nämä kaikki sijoittuivat Seminaarinmäelle, ja Lönn saattoikin sanoa suunnitelleensa ”melkein kokonaisen kaupunginosan”.
Muutto Helsinkiin ja uran hiipuminen
Lönn kuoli 94-vuotiaana Helsingissä. Hänet haudattiin kotikaupunkinsa Tampereen Kalevankankaan hautausmaalle.
Tunnustukset ja merkitys
Naisarkkitehtien yhdistys Architecta kutsui Lönnin kunniajäsenekseen vuonna 1952, ja vuonna 1957 hän sai yhdistyksen ansiomerkin. Lönnin 85-vuotispäivän kunniaksi lyödyn kunniamerkin suunnitteli kuvanveistäjä Aarre Aaltonen tyttärensä, arkkitehti Liina-Kristiina Aaltosen avustamana. Lönn sai 1959 professorin arvonimen.
Tyyli ja tekniikka
Lönnin tyyli oli ajalleen tyypillistä, eikä se juuri poikennut muiden johtavien arkkitehtien tyylistä. Hän seurasi myös läheltä monien muiden suomalaisten arkkitehtien tuotantoa. Hän oli Gustaf Nyströmin oppilas ja alainen ja työskenteli jonkin aikaa Onni Tarjanteen ja Lars Sonckin kanssa. Lönnin omaan tyyliin vaikutti selvästi myös hänen ystävyyssuhteensa Armas Lindgreniin.
Tuotanto
Lönnin koko tuotannosta ei ole olemassa täydellistä luetteloa. Suomen arkkitehtuurimuseossa on huomattavasti Lönnin eri aikoina tekemiään piirustuksia, mutta nekään eivät kata hänen koko uraansa. Lisäksi osassa ei ole päiväystä, eikä kaikkia suunnitelmia ole edes tunnistettu.
Malja (tähdistö)
Malja (latinaksi Crater, genetiivi Crateris) on pieni etelätaivaan tähdistö Neitsyen alla ja Korpin länsipuolella.
Transrasva
Luonnolliset transrasvat
Luonnollisia transrasvoja esiintyy lehmän- ja muiden märehtijöiden maidossa ja lihassa. Luonnollisten transrasvojen kaksoissidokset ovat konjugoituneet eli ne sijaitsevat peräkkäisissä hiiliketjun atomeissa. Koska molekyylissä on edelleen cis-sidos, se ei ole suora, ja rasvahappomolekyylin vaikutus on toisenlainen kuin yksinään esiintyvällä synteettisellä suoraketjuisella transrasvalla.
Teolliset transrasvat
Suoraketjuista teollista transrasvaa saattaa syntyä kasviöljyn valkaisussa eli puhdistuksessa. Vuonna 2005 julkaistun tutkimuksen mukaan rypsiöljy sisältää noin 2-3,5 % teollista transrasvaa, soijaöljy noin 0,5-2 prosenttia ja osittain kovetettu soijaöljy noin 44–50 prosenttia. Sen jälkeen ainakin rypsiöljyn prosessointimenetelmiä on muunneltu transrasvojen syntymisen välttämiseksi. Suomalaisen Fineli-ravintoainekoostumustietopankin mukaan rypsiöljyssä ei ole lainkaan transrasvaa. Myöskään Juhee Songin ym. vuonna 2015 julkaisemassa tutkimuksessa, jossa tutkittiin kuuden kasviöljyn transrasvapitoisuuksia, viidestä kasviöljystä mukaan lukien rypsiöljy ei löytynyt yhtään transrasvaa. Vain maissiöljyssä oli transrasvaa, ja siinäkin vain 0,25 prosenttia. Osittainen kovettaminen tapahtuu katalyyttisesti matalassa paineessa hydraamalla, jolloin osa tyydyttymättömien rasvahappojen cis-kaksoissidoksista muuttuu trans-kaksoissidoksiksi. Teollisten kasvirasvojen transrasvamäärä riippuu käytetystä öljystä ja sen kovetusasteesta. Kovetetut kasvirasvat sisältävät etenkin elaidiinhappoa, joka lisää erittäin harvan VLDL-kolesterolin määrää ja vähentää tiheän HDL-kolesterolin määrää.
Hydraus (vedytys)
Trans-rasvojen synty hydrogenointiprosessissa riippuu käytetystä paineesta: mitä alhaisempi paine, sitä enemmän trans-rasvoja syntyy. Yhdysvaltain maatalousministeriön tutkimusten mukaan yleensä prosessissa käytetyssä 150 kPa paineessa soijaöljyä hydraamalla syntyi 40 % trans-rasvoja; kun samaa prosessia yritettiin 1,5 MPa paineessa, trans-rasvoja syntyi vain 6 % saannosta.
Luonnollinen transrasva
Vuonna 2020 julkaistussa iranilaistutkimuksessa havaittiin, että sillä väestöpuolikkaalla, jonka veressä esiintyi enemmän maidon transrasvoja, oli 15 prosenttia pienempi riski sairastua haimasyöpään kuin vähemmän kyseisiä rasvoja omanneella väestöpuolikkaalla.
Meilahden kartano
Historia
Vuonna 1810 Venäjän keisari nimitti Suomen suurruhtinaskunnan kenraalikuvernööriksi kreivi Fabian Steinheilin, joka valitsi Meilahden kesähuvilakseen. Steinheil asui huvilassa aluksi luultavimmin vuokralla, kunnes hän osti tilan itselleen vuonna 1823. Steinheil kuoli Meilahdessa vuonna 1830, jonka jälkeen tilan peri hänen tyttärensä Helena Steinheil.
1840 Kreivi Vladimir Musin-Puškin ja kreivitär Emilie muuttivat Meilahteen, jossa kreivitär Emilie alkoi järjestää kartanon puutarhassa puutarhajuhla "Venetsialaista iltaa". Pietarista tuotu romaniorkesteri soitti leiriksi lavastetulla tekosaarella palmujen katveessa, ilotulitus, värilliset lyhdyt ja soihdut valaisivat koko Pikku Huopalahden tienoon, ja korkea-arvoiset vieraat juhlivat naamioituina puistossa nykyisen Seurasaaren sillan ja tilan päärakennuksen välisellä alueella. Aikalainen August Ramsay kuvasi kreivittären puutarhajuhlaa Helsingin kaikkien aikojen loistavimmaksi yksityisten järjestämäksi juhlaksi.
Meilahden kartano sai nimen Villa Bredablick, kun päärakennus lohkottiin 1800-luvun lopulla omaksi huvilatontikseen.
Žagar
Historia
Vuonna 2004 ilmestyi soundtrack-levy Eastern Sugar.
Lockheed YF-12
pienoiskuva|left|Lockheed YF-12A
Lämmön mekaaninen ekvivalentti
Prioriteettikysymys
Siitä, kenelle kunnia lämmön mekaanisen ekvivalentin ja energian säilymislain keksimisestä kuuluu, on myöhemminkin käyty kiivasta kiistaa. Aikoinaan esimerkiksi Eugen Dühring syytti Helmholtzia Mayerin ajatusten varastamisesta ja plagioinnista ja piti Mayeria suorastaan "marttyyrinä". Dühringiä vastaan on kuitenkin huomautettu, että Helmholtz oli päätynyt samoihin tuloksiin itsenäisesti ja sitä paitsi kehittänyt teoriaa pidemmälle ja muotoillut sen selvemmin, minkä lisäksi Helmholtz itse oli myöntänyt Mayerin päätyneen samansuuntaisiin ajatuksiin jo ennen häntä. Toisaalta Thomas Kuhn on nimennyt peräti 12 tutkijaa, jotka 1830- ja 1840-luvuilla toisistaan riippumatta esittivät muodossa tai toisessa sen fysikaalisen peruslain, joka nykyisin tunnetaan energian säilymislakina.
Riminin maakunta
Riminin maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Rimini. Riminin maakunnan pinta-ala on 865 km² ja väkiluku runsaat 300 000. Riminin maakunnassa on 25 kuntaa.
Matkailu
Maakunnassa on monia vesipuistoja. Alueen matkailua on kehitetty 1800-luvun puolesta välistä, ja sen huippuvuosia olivat 1960- ja 1970-luvut.
Neitsyt (tähdistö)
pienoiskuva|vasen|Sombrerogalaksi
Taichung
Qing-dynastian aika
Alue ei kuitenkaan ollut rauhallinen. Nykyisen kaupungin pohjoispuolella Dajia-joen alueella aboriginaalit aloittivat kapinan vuonna 1731, kun kiinalaiset virkamiehet olivat saapuneet paikalla ja vaatineet näitä pakkotöihin. Kapina levisi etelään päin nykyisen Changhuan piirikunnan alueelle, ennen kuin Qing-dynastian sotilaat ajoivat kapinalliset vuorille.
Ingmanin I hallitus
Ingmanin ensimmäinen hallitus toimi 27. marraskuuta 1918 – 17. huhtikuuta 1919. Se oli Suomen tasavallan kolmas hallitus. Samalla se oli ensimmäinen hallitus, josta käytettiin nimitystä valtioneuvosto; aikaisempi nimitys oli ollut senaatti. Lisäksi senaattorit muuttuivat ministereiksi, toimituskunnat ministeriöiksi ja senaatin prokuraattori valtioneuvoston oikeuskansleriksi. Edellinen Paasikiven hallitus oli päättänyt muutoksista viimeisessä istunnossaan.
Isha-säätiö
Historia
Isha-säätiön perusti joogaopettaja ja mystikko Jaggi Vasudev (myös nimellä Sadhguru). Vasudev koki uskonnollisen heräämisen 1980-luvulla ja päätti jakaa sen koko maailman kanssa. Hän aloitti kiertelevänä joogaopettajana Etelä-Intiassa, kunnes perusti Isha-säätiön vuonna 1992. Säätiön päämaja, eli ashram, perustettiin Coimbatoren kaupunkiin, Velliangiri-vuorten juurelle Tamil Nadun läntiselle rajalle. .
Mekrijärvi (järvi)
Luontoarvoja
Järven länsirantaan ulottuu Korvinsuo-Parilamminsuon alue (FI0700022), joka kuuluu Natura 2000 -ohjelman luonnonsuojelualueisiin.
Hermann Hesse
Ensimmäinen maailmansota
Psykiatrisesta hoidosta seurasi, että hän kiinnostui kovasti psykoanalyysistä ja tutustui Sigmund Freudin oppilaaseen Carl Gustav Jungiin henkilökohtaisesti. Nämä virikkeet saivat Hessessä aikaan varsinaisen luovuuden puuskan, ja hän kirjoitti syys-lokakuussa 1917 vain kolmessa viikossa romaanin Demian. Kirja julkaistiin sodan päätyttyä vuonna 1919 salanimellä Emil Sinclair.
Vastaanotto
Hessen suosiota maailmansotien ajan Saksassa heikensivät huomattavasti häntä vastaan kohdistetut lehdistökampanjat, jotka olivat seurausta hänen pasifistisista ja epäkansallismielisistä kannanotoistaan. Vuodesta 1937 Hessen teoksia saattoi myydä Saksassa enää laittomasti. Suurin osa nuorempaa sukupolvea löysi Hessen siten vasta vuoden 1945 jälkeen.
It’s All About Love
It’s All About Love on vuonna 2003 ensi-iltansa saanut Thomas Vinterbergin ohjaama science fiction -elementtejä sisältävä draamaelokuva. Pääosissa esiintyvät Joaquin Phoenix ja Claire Danes.
Jorma Korhonen (rahastonhoitaja)
The Guardian pitää positiota viiden tärkeimmän Britannian kuluttajille suunnatun rahastonhoitajan paikan joukossa. Aiemmin Korhonen toimi merkittävästi pienempien japanilaissijoittajille suunnatun Fidelity Global Equity -rahaston ja australialaissijoittajille suunnatun Fidelity Global Focus -rahaston hoitajana.
Pica
Pica tarkoittaa seuraavia:
Rautatieliikenteen ohjaus
Liikenteenohjaus Suomessa
Nykyisin rautatieliikenteen ohjaus Suomessa hoidetaan valtaosin keskitetysti muutamista suurista liikenteenohjauskeskuksista käsin. Liikenteenohjauksessa käytetään hyväksi kauko-ohjausta tai radio-ohjausta, joiden avulla yksi liikenneohjaaja voi hallita etäkäytöllä useiden eri liikennepaikkojen turvalaitteita, ja näin valvoa yhdellä kertaa jopa useita eri rataosia. Näiden etäkäyttöratkaisujen lisäksi käytössä on yhä rataosia, joilla liikenteen turvaaminen perustuu liikennepaikoilla olevaan paikalliseen miehitykseen.
Gent–Wevelgem 2018
Miesten tulokset
Lähde: Pro Cycling Stats
Oinas (tähdistö)
Suomessa Oinas näkyy hyvin elokuusta helmikuuhun.
The Five Comets
The Five Comets oli tamperelainen yhtye, joka luotiin 1960-luvun alussa nimellä "The Comets".
Saab 90
Saab 90:stä oli olemassa myös yksi erikoismalli, Saab 90 Lumikko, jossa oli parempi varustelutaso. Kaikki Lumikko-mallit olivat valkoisia, ja niissä oli Saab Aeron vanteet, turbomallin takaspoileri ja Scan-Auton myymistä rekkojen Lumikko-kylmälaitteista saadut nimikilvet. Lumikkoja varusteltiin Tampereella kymmenen kappaletta juhlistamaan kaupungin läpi kulkeneessa paraatissa Tampereen Scan-Auton 20-vuotisjuhlia marraskuussa 1985.
Qatarin Grand Prix 2021
Vapaat harjoitukset
Ennen ensimmäisten vapaiden harjoitusten alkua FIA ilmoitti tarkkailevansa kuljettajien ratarajojen ylittämistä viiden ennalta mainitun mutkan osalta. Ensimmäisten vapaiden harjoitusten aikana Mercedeksen Lewis Hamiltonilla oli vaikeuksia autonsa voimayksikön tehojen kanssa, minkä vuoksi hän joutui lopettamaan harjoituksensa aikaisemmin korjaustöitä varten. Myös McLarenin Lando Norrisilla oli voimayksikössään tehohäviöitä ja hän oli harjoitusten kymmenenneksi nopein. Aston Martinin Lance Strollin tekniset ongelmat puolestaan johtuivat jarruvaijeriviasta ja hän pystyi ajamaan vain yksitoista kierrosta. Red Bullin Max Verstappen oli ensimmäisten vapaiden harjoitusten nopein ennen AlphaTaurin Pierre Gaslya ja Mercedeksen Valtteri Bottasta.
Kolmansissa vapaissa harjoituksissa Verstappenin takasiipiongelmat jatkuivat, kun ne vaikuttivat hänen kierrosaikaansa. F1-tallit joutuivat myös varoittamaan kuljettajiansa, että nämä eivät ajaisi reunakivetysten päältä, koska ne olivat aiheuttaneet useammalle autolle vaurioita perjantain vapaissa harjoituksissa. Mazepinin tekniset ongelmat jatkuivat kolmansissa harjoituksissa, kun hänen autonsa tehonsäädin hajosi ja Mazepin joutui pysähtymään varikon poistumissuoralle aiheuttaen hetkeksi punaiset liput radalle. Gasly koki omituisen pyörähtämisen radalla, kun hän ajoi hitaalla vauhdilla ja yllättäen menetti autonsa hallinnan. Stroll puolestaan ei ollut tyytyväinen autonsa ajettavuuteen, mistä hän purki kiukkuaan talliradioonsa ajettuaan ratakivetysten päältä. Bottas oli myös kolmansien vapaiden harjoitusten nopein ennen Hamiltonia ja kolmanneksi ajanutta Verstappenia.
Tracie Ruiz
Tracie Lehuanani Ruiz-Conforto (s. 4. helmikuuta 1963, Honolulu, Havaiji) on yhdysvaltalainen entinen uimari, josta tuli 1980-luvulla eräs tunnetuimmista taitouinnin edustajista.
Give Us a Wink
Taustaa
Vuonna 1975 ilmestynyt hitti ”Fox on the Run” merkitsi yhtyeen uralla käännekohtaa, sillä se oli ensimmäinen single, joka oli yhtyeen omaa käsialaa. Samalla loppui yhteistyö Nicky Chinnin ja Mike Chapmanin kanssa, jotka olivat tehneet yhtyeen jokaisen singlekappaleen vuodesta 1971 lähtien. Tämä heijastui myös albumijulkaisuihin, sillä Give Us a Wink oli Sweetin ensimmäinen albumi, jolla kaikki kappaleet olivat sen jäsenten itse tekemiä.
Teresa Brewer
Elämä ja ura
Vuonna 1948 Brewer sai paikallisesta laulukilpailusta palkinnoksi mahdollisuuden osallistua New Yorkissa valtakunnalliseen kykykilpailuun, jonka hän voitti ja sai kiinnityksiä kaupungin musiikkiklubeille. Hän sai myös levytyssopimuksen brittiläiselle London Recordsille yhtenä ensimmäisistä amerikkalaisista. Kolme ensimmäistä singleä eivät menestyneet, mutta neljännen singlen ”Copenhagen” b-puolen sävelmästä ”Music, Music, Music” tuli vuonna 1950 iso radiohitti, joka myi yli miljoona kappaletta.
1970-luvun alussa Teresa Brewer otti eron ensimmäisestä aviomiehestään ja avioitui Bob Thielen kanssa, joka myös tuotti Brewerin levytyksiä omalle Flying Dutchman -levymerkilleen. Näillä levytyksillä vieralivat myös Count Basie, Stéphane Grappelli ja Duke Ellington, jonka viimeiseksi levytykseksi yhteistyö Teresa Brewerin kanssa jäi. Bob Thiele kuoli 1996, ja sen jälkeen Brewer on ollut ahkera esiintyjä pelikasinoilla ja klubeilla.
Brewer sai ansioistaan tähden Hollywood Walk of Famelle. Hän kuoli PSP-tautiin 76-vuotiaana.
Outokumpu
Maantiede
Outokummun naapurikuntia ovat koillisessa Polvijärvi, kaakossa Liperi ja lounaassa Heinävesi, jotka kuuluvat Outokummun tavoin Pohjois-Karjalan maakuntaan, sekä luoteessa Kaavi ja Tuusniemi, jotka kuuluvat Pohjois-Savon maakuntaan.
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Elinkeinot, työpaikat ja oppilaitokset
Outokumpu on yksi Suomen teollistuneimmista kunnista, kun teollisten työpaikkojen kokonaislukumäärä suhteutetaan kunnan väkilukuun. Vuoden 2016 lopussa teollisten työpaikkojen lukumäärä Outokummussa oli 934.
Cesare Zoppetti
Joinvillestä Italiaan palattuaan Zoppetti teki vuonna 1932 kaksi huomioitua roolisuoritusta. Raffaello Matarazzon ensimmäisessä ohjaustyössä Treno popolare hän näytteli keski-ikäistä viettelijää joka houkuttelee teini-ikäisen tytön (Maria Denis) mukaansa viikonloppumatkalle, mutta jonka suunnitelmat pilaa asiasta vihiä saanut vihainen vaimo (Jone Frigerio). Aivan erilaisen osan hänelle antoi myöskin Joinvillessa työskennellyt ohjaaja Mario Camerini, elokuvassaan Kyllä miehet ovat roistoja (Gli uomini, che mascalzoni...). Zoppetti näytteli tässä elokuvassa huolestunutta taksinkuljettajaa jonka mielestä tyttären kosija ei vaikuta oikein sopivalta vävypojaksi. Zoppetti sai tästä suorituksesta erinomaiset arvostelut, mutta myös huomautuksen siitä että puhui murretta, mikä häiritsi muuten täydellistä suoritusta.
Zoppetti näytteli kymmenen vuotta kestäneen elokuvauransa aikana kaikkiaan noin viidessäkymmenessä elokuvassa. Hän näytteli näissä erityisen menestyksekkäästi ihmistyyppiä joka pinnallisesti voi olla vähän tyly ja pahantuulinen mutta on pohjimmiltaan hyväntahtoinen. Tyypillisiä esimerkkejä tällaisista osista ovat Camerinin yllä mainittu taksinkuljettaja, ja henkilöstöpäällikkö Goffredo Alessandrinin ohjaamassa La segretaria privata (1931).
Gamma Ray
Scheepersin aikakausi
Syyskuussa 1993 Gamma Ray, Rage, Helicon ja Conception tekivät yhdessä Melodic Metal Strikes Back -kiertueen. Kiertue päättyi tupla-livelevyn, Power of Metalin, ja videoiden Power of Metal ja Lust for Live, julkaisuun joulukuussa.
Hansenin äänijänteillä
Lopulta vuonna 1995 yhtye julkaisi neljännen albumin, Land of the Freen, joka oli ensimmäinen Hansenin laulama albumi. Kriitikot ympäri maapallon ylistivät sitä. Sitä seuraava kiertue, Men on a Tour, saattoi yhtyeen maailmanmaineeseen ja päättyi yhtyeen ensimmäisen oman livelevyn, "Alive-95" julkaisuun vuonna 1996.
Outokumpu
Matkailu
Kansainvälinen matkailutie, Sininen tie, kulkee Outokummun kautta.
Jalkapallon Euroopan-mestaruuskilpailut 1996
Karsinnat
Englanti selviytyi kisoihin isäntämaana automaattisesti, loput 15 joukkuetta selvisi lopputurnaukseen karsintojen kautta. Ennätykselliset 47 joukkuetta lähti tavoittelemaan viittätoista kisapaikkaa. 1990-luvun alun poliittiset mullistukset olivat kasvattaneet maajoukkueiden määrää Euroopassa. Joukkueet oli jaettu kahdeksaan karsintalohkoon, joiden kaksi parasta selvisivät suoraan EM-lopputurnaukseen lukuun ottamatta kahta huonointa lohkokakkosta, joiden täytyi pelata toisiaan vastaan puolueettomalla kentällä. Kyseinen ottelu pelattiin Liverpoolissa Hollannin ja Irlannin välillä. Hollanti voitti 2–0 ja eteni kisoihin. Karsintojen suurimpiin yllätyksiin kuului vuoden 1994 MM-kisojen pronssijoukkue Ruotsin jääminen kisojen ulkopuolelle. Hallitseva Euroopan mestari Tanska sen sijaan selvisi kisoihin.
Arthur Erickson
Ericksonin suunnittelemia ovat muiden muassa Simon Fraserin yliopiston kampus Burnabyssä, Kanadan suurlähetystö Washington DC:ssä, kaupungintalo Fresnossa ja lasimuseo Tacomassa.
Kerttulin koulu
Kerttulin koulu perustettiin vuonna 1912. Koulu oli silloin uudenaikainen kansakoulu, jossa sijaitsi myös kylpyläosasto. Koulu toimi sodan aikana sotasairaalana. Kerttulin koulua on käynyt myös presidentti Mauno Koivisto. Rakennuksen on suunnitellut J. Eskil Hindersson, liikuntasalisiiven Abel Sandelin.
Hulanlaakso
Historia
1930-luvulla muuan matkailija kertoi, että seudun kyläläiset keräsivät papyrusta kudontaa varten. He käyttivät kahden tyyppisiä kangaspuita: toisia hienoja, sisätiloissa käytettäviä mattoja varten, toinen taas pidempiä ja karkeampia mattoja varten, jota käytettiin majojen ja suohien rakentamiseen.
Hulan järvipuisto
thumb|Muuttolintuparvia
Afrikan yleisurheiluliitto
CAA järjestää Afrikan alueellisia mestaruuskilpailuja.
Doorinen
Kreikkalainen doorinen sävellaji
Doorisen asteikon muunnoksena oli käytössä myös hypodoorinen asteikko. Se saatiin doorisesta asteikosta siirtämällä sen ylempi tetrakordi oktaavia alemmaksi, jolloin tetrakordeilla oli yksi yhteinenkin sävel, sekä lisäämällä alimmaksi yksi kumpaankaan tetrakordiin kuulumaton sävel. Täten asteikon sävelet olivat A G F E | E D C H | A. Jos molemmat tetrakordit yhdistettiin ja lisättiin ylimmäksi yksi sävel, saatiin miksolyydinen asteikko, joka oli sama, joka myöhemmin on tullut tunnetuksi lokrisena asteikkona. Siinä sävelet olivat siis H | A G F E | D C H A
Nykyinen doorinen moodi
thumb|right|300px|Nykyinen D:stä alkava doorinen asteikko.
Pieni koira
Procyon (Alfa (α) Canis Minoris, kirkkaus +0,38m), on kellertävä kirkas tähti, joka on vain 11,3 valovuoden etäisyydellä. Sillä on seuralaisena valkoinen kääpiö. Procyon muodostaa Talvikolmion yhdessä Orionin Betelgeuzen ja Ison koiran Siriuksen kanssa, ja sen avulla muuten heikko tähdistö on helppo löytää.
Kirkosta eroaminen Suomessa
1900-luku
Kaikkien kirkollisten seurakuntien ulkopuolelle siviilirekisteriin oli mahdollista jäädä vuodesta 1918 alkaen, jos ei vielä ollut minkään kirkollisen yhdyskunnan jäsen. Käytännössä tämä tarkoitti kastamatta jätettyjä lapsia. Siviilirekisterissä oli vielä vuonna 1920 ainoastaan 860 henkeä, 0,2 promillea väestöstä.
1940-luvun sotavuosina kirkosta eroavien määrä laski alle kahden tuhannen vuodessa. Eroaminen yleistyi sotien jälkeen voimakkaasti. Vuotuinen eromäärä pysytteli selvästi yli 10 000 eronneessa 1940-luvun lopulta aina vuoteen 1959. Yhdeksi syyksi lisääntyneille eroille on esitetty, että koko vuoden kirkollisvero perittiin kerralla, mikä olisi muistuttanut eroamisesta. Kun kirkollisvero vuodesta 1960 alkaen pidätettiin ennakkoveron yhteydessä, eroaminen väheni selvästi.
Kirkosta eroaminen kiihtyi v. 1984, kun kirkolliskokous ei hyväksynyt naispappeutta. 1990-luvun alun lama kiihdytti eroamista, mutta laman jälkeen eroaminen väheni 2000-luvun vaihteeseen tultaessa.
Eropiikit 2010-luvulla
Edellä lueteltujen eropiikkien lisäksi on ollut tavallista, että eroaminen kiihtyy voimakkaasti vuoden lopussa. Tämän sanotaan johtuvan siitä, että näin toimien välttyy seuraavan vuoden kirkollisverolta. Mediatutkija Johanna Sumialan mukaan uutisointi voi lisätä kirkosta eroamista. Sumialan mielestä kirkon viestinnässä on jouduttu noidankehään, jossa eroaminen aktivoituu, kun jotain tapahtuu.
Mielenterveyden keskusliitto
Talous
Vuonna 2018 Mielenterveyden keskusliitto sai avustuksia Sosiaali- ja terveysjärjestöjen avustuskeskus STEAlta noin 3,35 miljoonaa euroa ja opetus- ja kulttuuriministeriöltä noin 100 000 euroa. Muita avustuksia ja tuottoja liitto sai noin 386 000 euron edestä, lisäksi varainhankinta tuotti liitolle kulujen jälkeen noin 59 000 euroa. Suurin osa kustannuksista syntyi henkilöstökuluista, joihin liitolla kului noin 2,3 miljoonaa euroa.
Pietro Frosini
Muusikko ja säveltäjä
1911 Frosini konsertoi Englannissa menestyksekkään kiertueen. Siihen sisältyi kuuden viikon kiinnitys Lontoon Leicester Squarella olleeseen Empireen, jossa hän esiintyi muun muassa kuningas Yrjö V:lle. Hän myös levytti Englannissa sekä omalla nimellään että taiteilijanimillä "S. Fregoli" ja "G. Arditti".
Erlend Lesund
Seuraura
Lesund siirtyi kaudeksi 2015–2016 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:n riveihin. Maaliskuussa 2016 hän teki joukkueen kanssa vuoden mittaisen jatkosopimuksen. Kauden 2016–2017 päätteeksi Mora nousi SHL:ään. Lesund teki tammikuussa 2017 kaksivuotisen jatkosopimuksen joukkueen kanssa.
Romain Alessandrini
Seurajoukkueura
Alessandrini aloitti ammattilaisuransa Nationalin eli kolmanneksi korkeimman sarjatason FC Gueugnonissa vuonna 2009. Hän edusti seuraa vuodet 2009–2010, jolloin hän pelasi 33 ottelua ja teki kuusi maalia. Kesällä 2010 Alessandrini siirtyi Ligue 2:n Clermont Footiin. Hän pelasi Ligue 2:ssa kaksi kautta pelaten 68 ottelua, joissa syntyi 22 maalia. Molemmilla Clermont-kausillaan Alessandrini valittiin Ligue 2:n tähdistökentälliseen. Kesällä 2012 Alessandrini siirtyi Ligue 1:n Stade Rennaisiin. Hän teki seuran paidassa pääsarjadebyyttinsä elokuussa 2012 Girondins de Bordeauxia vastaan ja avausmaali liigassa syntyi seuraavalla kierroksella SC Bastiaa vastaan. Alessandrini pelasi Rennesissä kahden kauden aikana 49 ottelua ja teki 16 maalia. Kesällä 2014 hän siirtyi toiseen Ligue 1 -seura Olympique de Marseilleen. Marseillen paidassa Alessandrini debytoi liigassa heti avauskierroksella SC Bastiaa vastaan ja avausmaalinsa seuralle hän teki syyskuussa 2014 vanhaa seuraansa Rennesiä vastaan.
Pohjan kruunu
R Coronae Borealis (R CrB) on taivaan erikoisimpia tähtiä, harvinaisen luokkansa prototyyppi, joka tunnetaan niin sanottuna käänteisenä novana. Normaalisti sen kirkkaus on 5,9 magnitudia, mutta yhtäkkiä se saattaa muutamien päivien tai viikkojen kuluessa heiketä 8 magnitudia, jonka jälkeen se palautuu hitaasti ennalleen viikkojen tai kuukausien kuluessa. On arveltu, että siitä irtaantuu ajoittain valoa pimentäviä hiiligrafiittipilviä. Viimeisimpien tietojen mukaan tähti olisi syntynyt kahden tähden yhteensulautumisen tai törmäyksen tuloksena.
T Coronae Borealis (T CrB) on uusiutuva nova. Nykyään sen kirkkaus on +10,2 magnitudia, mutta vuosina 1866 ja 1946 se yhtäkkiä kirkastui +2 magnitudiin.
Johann Andreas Wagner
Wagner oli Münchenin yliopiston professori ja Zoologische Staatssamm-kokoelman (kansallinen eläintieteellinen kokoelma) kuraattori vuodesta 1849 alkaen. Hän sai tohtorin arvon 1826 ja luennoi myös Erlangenin yliopistossa.
Matkoillaan Pikérmin fossiili löytöalueilla Kreikassa Wagner tunnisti mastodonttien, Deinotheriumin, Hipparionin, kahden kirahvilajin ja antilooppien fossiileja. Hänen yhteistyönsä Johannes Rothin kanssa näiden tutkimisessa johti merkittävän paleontologian alan oppikirjan Die fossilen Knochenüberreste von Pikermi in Griechenland ("Wagner & Roth") julkaisuun.
Wagnerin kolmiosainen monografia Die Geographische Verbreitung der Säugethiere Dargestellt, joka julkaistiin 1844–1846, oli varhainen yritys selvittää kuinka vanhan ja uuden mantereen eläimistön samankaltaisuudet voisivat johtua mantereiden ilmastojen samankaltaisuudesta, etenkin korkeilla leveyspiireillä.
Kakskerta
Kakskerta on Lounais-Suomessa sijaitseva saari sekä entinen Suomen kunta, joka kuuluu nykyisin Turun kaupunkiin. Naapurisaari Satavan kanssa ne muodostavat yhteisen postinumeroalueen (20960, Kakskerta).
Historiaa
Esihistoriallisia löytöjä Kakskerran alueella ovat todennäköisesti pronssikauden aikaiset kiviröykkiöt muutamilla korkeilla paikoilla pääsaarella. Pysyvä asutus Kakskertaan syntyi varhaiskeskiajalla Kaarinasta käsin. Vuonna 1556 Kakskerrassa oli 38 taloa.
Matsuyama
Nähtävyydet
Matsuyama on myös kuuluisa tortuistaan, joita kaupungissa on valmistettu jo 1800-luvulta asti kun Matsuyaman linnan yliherra Sadayuki Matsudaira sai portugalilaisilta reseptin torttujen tekoon. thumb|850px|center|Panoraama Matsuyamasta.
Karahkanjärvi
Karahkanjärvi on järvi Karahkan kylässä Ylikiimingin kaupunginosassa Oulussa Pohjois-Pohjanmaalla. Järvi sijaitsee kylän eteläpuolella sen välittömässä läheisyydessä, noin neljän kilometrin päässä Ylikiimingin taajaman eteläpuolella. Järven pinta-ala on 29,5 hehtaaria, ja se kuuluu Kiiminkijoen vesistöalueeseen ja Vepsänjoen valuma-alueeseen.
Pekka Rinne
Nashville Predators 2008–2021
Kaudella 2010–2011 Rinne teki läpimurron maailman eliittiin. Hän pelasi 64 ottelua, joissa merkkautti torjuntaprosentiksi 93,0. Tilasto oli kyseisen NHL-kauden maalivahdeista toiseksi paras. Lisäksi Rinne pelasi 6 nollapeliä ja hänen päästettyjen maalien keskiarvonsa oli 2,12. Nashville teki kahdeksanneksi vähiten maaleja NHL:ssä, mutta joukkue pelasi puolustusvoittoisesti, mikä osaltaan helpotti Rinteen urakkaa. Nashvillellä olikin ehkä NHL:n paras puolustajapari: Shea Weber ja Ryan Suter. Predators eteni pudotuspeleissä toiselle kierrokselle, mutta putosi Vancouver Canucksia vastaan. Rinne oli ehdolla runkosarjan parhaalle maalivahdille osoitetun Vezina Trophyn saajaksi. Hän tuli toiseksi Vezina -äänestyksessä, myös SM-liigassa pelanneen maalivahti Tim Thomasin jälkeen, mutta oli Roberto Luongon edellä. Rinne valittiin NHL:n kakkostähdistökentälliseen. Rinne tuli tunnetuksi monipuolisena taistelijana, joka ainoana maalivahtina NHL:ssä tekee vielä silloin tällöin klassisen kilpiliimauksen. Kauden jälkeen NHL.com arvioi Rinteen NHL:n kolmanneksi parhaaksi rangaistuslaukausten torjujaksi.
Rinne solmi marraskuussa 2018 kahden vuoden ja vähintään kymmenen miljoonan dollarin jatkosopimuksen Predatorsin kanssa.
Korg MS-20
Vuoden 2014 tammikuussa Korg ilmoitti tuovansa markkinoille syntetisaattorista vielä rajoitetun erän MS-20 Kit -mallin, joka on rakennussarjana osissa toimitettava tuote. Ostaja itse voi kokoonpanna syntetisaattorin käyttökuntoon irrallisista kuorista, valmiista piirilevyistä, käyttöpaneelista sekä siihen kuuluvista säätönupeista ja liittimistä. Rakennussarjaversio on saman kokoinen kuin alkuperäinen MS-20 etupaneelin 6,3 mm:n plug-liittimiä ja koskettimia myöten. Tämän lisäksi elektroniikkaan on lisätty molemmat versiot alkuperäisen mallin tuotantoaikana käytetyistä VCF-suodattimista, jonka käyttäjä voi itse valita piirilevyssä olevasta kytkimestä. MS-20 Mini -mallissa VCF-suodattimena käytettiin pelkästään ensimmäistä versiota.
Vilhelmiina (Alankomaat)
Hallitsijana
Vilhelmiinaa pidettiin voimakastahtoisena hallitsijana, jonka suorapuheisuutta ja vakaumuksellista toimintaa ihailtiin laajasti niin Alankomaissa kuin laajemminkin maailmalla. Vain 20-vuotiaana vuonna 1900 Vilhelmiina määräsi alankomaalaisen sota-aluksen pelastamaan vaikeuksiin joutuneen Transvaalin presidentin, Paul Krugerin. Tämä teko erityisesti kasvatti kuningattaren mainetta kansainvälisesti.
Ensimmäinen maailmansota
Alankomaat pysytteli puolueettomana ensimmäisessä maailmansodassa, mutta maan läheiset kauppasuhteet Saksan kanssa pakottivat Yhdistyneen kuningaskunnan laivaston saartamaan alankomaalaisia satamia heikentääkseen maan mahdollisuuksia käydä kauppaa Saksan kanssa.
Suomen kylät
Asumusryhmiin perustuvat kylätyypit
thumb|[[Hiirijärvi|Hiirijärven kylänraittia Harjavallassa.]]
Raittikylän eli rivikylän muoto on pitkä ja kapea. Asumukset ovat riveissä yhden tai useamman pääraitin varrella. Raittikylän erityismuoto on nykyisen tieverkon mukainen risteyskylä, joka on alkanut eriytyä omaksi tyypikseen.
Peltomuotoon perustuvat kylätyypit
Asumakylien jaottelu kylätyyppeihin perustuu ensisijaisesti kylän peltoalueiden laajuuteen ja muotoon. Peltoalueet ovat olleet ainakin kylätyypin alkuperäisinä määrääjinä. Toissijainen määritysperuste on kylän asutusmuoto eli maatilojen talouskeskusten keskinäinen sijainti. Todelliset kylät sisältävät yleensä useamman kylätyypin piirteitä. Siksi kylätyyppi voidaan valita joko voimakkaimman tunnuspiirteen perusteella tai käyttää useamman kylätyypin yhdistelmää.
Entisajan suomalaiskylä
Kylän maat olivat yhteisessä aitauksessa. Siksi jokaisen talonpojan oli tehtävä viljelytyöt samanaikaisesti ja käytettävä peltojaan samalla tavalla. Tällainen vainiopakko vallitsi kaikissa sarkajakoisissa kylissä. Aita suojeli viljelyksiä eläinten tuhoilta. Nautakarjasta huolehti paimen, joka otti eläimet aamulla hoitoonsa, vei ne päiväksi kylän yhteiseen metsään ja toi ne illalla takaisin talojen suojaan. Siellä aidat ja tukevat lautaportit suojelivat nautoja yöllä liikkuvilta pedoilta. Vasta 1700-luvulla valtio alkoi käyttää valtaansa laajemmin kyläläisten elämään. Maanviljelyä haluttiin tehostaa ja yhtenä keinona käytettiin isojakoa. Aiempien yhteisten metsien jakaminen isossajaossa lisäsi uudisraivausta ja uudisasutusta. Isonjaon myötä myös rajariidat päättyivät, kun kylien ja pitäjien rajat käytiin läpi ja rajalinjat merkittiin maastoon.
Lopinaviiri
Lopinaviiri (C37H48N4O5) on peptidomimeettinen eli peptidien rakennetta ja ominaisuuksia matkiva orgaaninen yhdiste. Yhdistettä käytetään lääketieteessä HIV-infektioiden hoidossa. Lopinaviiri kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö
Huoneenlämpötilassa lopinaviiri on kiteistä ainetta. Yhdiste on optisesti aktiivista ja sen kiertokyky liuotettuna metanoliin on -22,9. Lopinaviiri kuuluu proteaasin estäjiin. Se inhiboi HI-viruksen lisääntymisen kannalta oleellisia proteaasientsyymejä ja näin virusten lisääntyminen estyy. Lopinaviiriä annetaan yhdessä ritonaviirin kanssa. Ritonaviiri estää lopinaviiriä metaboloivia maksan entsyymejä ja täten pidentää lopinaviirin vaikutusaikaa ja parantaa sen tehoa. Lopinaviiri on usein ensimmäinen valinta proteaasien estäjäksi.
Villa Harbo
Kaksikerroksinen kansallisromanttinen huvila on rakennettu tummaksi käsitellyistä hirsistä ja siinä on huomattavan korkea pyramidimainen aumakatto. Tyylillisesti se liittyy 1900-luvun alun romanttisten erämaahuviloiden joukkoon. Rakennuksessa on erikoinen pyörökivisokkeli. Puretussa vanhassa saunassa oli ruohokatto.
Fryyginen
Keskiaikainen fryyginen sävellaji
Varhainen katolinen kirkko kehitti kahdeksan sävellajin järjestelmän, johon kuuluville sävellajeille keskiaikaiset musiikki­teoreetikot antoivat samoja nimiä, joita aikaisemmin oli käytetty antiikin kreikkalaisista harmonioista. Nimi fryyginen annettiin kolmannelle näistä kirkko­sävel­lajeista. Sen autenttinen muoto alkaa E:stä, joka on sävellajin päätössävel eli finalis, ja ulottuu oktaavia ylempänä olevaan E:hen. Sen jakaa kahtia sävel H, ja niinpä asteikon alussa on yhden puoliaskelen ja kolmen kokoaskelen muodostama pentakordi, lopussa yhden puoliaskelen ja kahden kokoaskelen muodostama tetrakordi:
Tämän sävellajin ambitus ulottui yhden sävelaskelen alemmaksi D:hen. Asteikon kuudetta sävel, C:tä, pidettiin usein päätössävelen jälkeen asteikon tärkeimpänä sävelenä (tuba), joskin 1400-luvulla Johannes Tinctoriksen mielestä sellaisena olisi ollut pidettävä asteikon neljättä säveltä, A:ta.
Myöhempinä aikoina fryyginen kirkko­sävellaji on usein käsitetty molliksi, jossa melodia tavan­omaisesta poiketen päättyy asteikon viidenteen säveleen, huippusäveleen eli dominanttiin. Täten e-fryyginen olisi itse asiassa a-molli, jossa asteikon päätössävel, finalis, johon sävelmät päättyvät, ei tonaalisessa mielessä olisikaan perus- vaan huippusävel. Vastaav­asti hypofryyginen, eräissä tapauksissa autenttinen fryyginenkin kirkko­sävellaji olisi d-molli, jossa sävelmä päättyy teräsäveleen eli asteikon toiseen säveleen ja jossa asteikon kuudes sävel, B, on tavallisimmin korotettu H:ksi. Tulkintaa on perusteltu sillä, että melodian keskellä olevan säkeen päättyminen asteikon toiseen tai viidenteen säveleen on uudemmassakin musiikissa aivan yleistä, mutta keskiaikaiset kirkko­sävelmät olisi erityisen vaikutelman aikaan­saamiseksi usein tarkoituksella lopetettu näihin, ikään kuin kesken, jotta kuulija jäisi odottamaan jatkoa.
Nykyinen fryyginen moodi
pienoiskuva|300px|E:stä alkava fryyginen modaalinen asteikko. Nykyaikaisessa länsimaisessa musiikissa fryyginen moodi on sukua luonnolliselle mollille, joka tunnetaan myös aiolisena moodina. Fryyginen asteikko eroaa aiolisesta vain siinä, että sen toinen sävel on aioliseen verrattuna puoliaskelen verran alennettu. Seuraava kaavio esittää E:stä alkavaa fryygistä asteikkoa, e-fryygistä. Siihen on merkitty tonaaliset asteet, jotka osoittavat, miten duuri ja luonnollinen molli voidaan muuntaa fryygiseksi moodiksi: E-fryyginen Moodi: E F  G  A  H  C  D  E Duuri: 1 2 3  4  5 6 7  1 Molli: 1 2 3  4  5  6  7  1
Fryygisessä moodissa on siis perussävelen lisäksi pieni sekunti, pieni terssi, puhdas kvartti, puhdas kvintti, pieni seksti ja pieni septimi. Koko- ja puoliaskelet vuorottelevat seuraavasti: puoliaskel – kokoaskel – kokoaskel – kokoaskel – puoliaskel – kokoaskel – kokoaskel.
Fryyginen lopuke ja napolilainen sekstisointu
Fryygisen kirkkosävellajin mukaan on saanut nimensä myös fryyginen lopuke, joka on tavallinen barokki­musiikissa, varsinkin Corellin, Händelin ja Bachin teoksissa. Se päättyy mollin dominanttisointuun, jota edeltää asteikon neljännen tai kuudennen asteen sointu ensimmäisenä käännöksenä. Esimerkiksi a-mollissa esiintyy tällöin ensin sointu a-c-f tai f-a-d ja sen jälkeen dominanttisointu gis-h-e.
IPSC Haulikon maailmanmestaruuskilpailut
Historia
Ensimmäiset haulikon maailmanmestaruuskilpailut pidettiin vuonna 2012 Unkarissa. Ne kestivät yli 5 päivää, sisälsivät 30 ampumaosuutta ja siihen osallistui yli 400 kilpailijaa. Seuraavat maailmanmestaruuskilpailut pidettiin Italiassa vuonna 2015, johon osallistui 635 kilpailijaa 30 eri maasta. Vuoden 2018 kilpailut pidettiin Ranskassa ja ne kestivät yli 7 päivää, sisältäen 30 ampumaosuutta. Siihen osallistui 656 kilpailijaa 39 eri maasta.
Turkvision laulukilpailu 2020
Taustaa
Turkvision laulukilpailu järjestettiin edellisen kerran vuonna 2015, jolloin kilpailun voitti Kirgisian edustaja Jiidesh İdirisova kappaleellaan ”Kim Bilet” (Ким билет). Neljännet laulukilpailut oli tarkoitus järjestää vuonna 2016, mutta vuoden 2016 Istanbulin pommi-iskujen vuoksi ne siirrettiin vuodelle 2017. Kazakstanin oli tarkoitus järjestää vuoden 2017 laulukilpailut, mutta myös nämä peruttiin.
Annie Machon
MI5:n jälkeen
Kokemuksensa ansiosta Machon on tiedustelun asiantuntija, kirjailija, toimittaja, matkan- ja tapahtumienjärjestäjä, politiikan kampanjoija,  mediakouluttaja PR-konsultti. Hän myös luennoi tilaisuuksissa, jotka liittyvät tiedusteluun ja kansalaisoikeuksiin.
Sektor
Sektorin elämäkerta
Mortal Kombat X-peliin perustuvassa sarjakuvassa paljastuu että nuorempi Sub-Zero vapauduttuaan Quan Chin vallasta oli tappanut Sektorin ja ryhtynyt Lin Kuei-klaanin uudeksi johtajaksi. Mortal Kombat X-pelissä Sub-Zero näytti hyväksi muuttuneelle Scorpionille Sektorin pään muistidatan avulla tämän keskustelun Quan Chin kanssa, missä Quan Chi paljasti tuhonneensa Scorpionin klaanin ja lavastaneensa vanhemman Sub-Zeron syylliseksi.
Oscar Wilde
Viimeiset vuodet
Vapauduttuaan vankilasta toukokuussa 1897 Wilde oli rahaton. Hän muutti pois Englannista ja asui viimeiset vuotensa Ranskassa, Italiassa ja Sveitsissä. Ranskassa Wilde pyrki elvyttämään kirjailijanuransa. Hän kirjoitti siellä vain yhden teoksen, The Ballad of Reading Gaol (1898), jossa hän valittaa vankiloiden epäinhimillisistä oloista. Wilde oli rahapulassa, mutta häntä vierailemassa kävi vanhoja ystäviä sekä Alfred Douglas, jonka kanssa hän palasi yhteen.
Merkitys
Wilde tunnetaan paradokseistaan, jotka ovat moneen kertaan toisteltuja ja sitaattisanakirjojen perustavaraa. Hän oli aikanaan Englannin menestyksekkäin näytelmäkirjailija, ja hänen näytelmiään esitetään edelleen ympäri maailmaa. Wilden tuotantoa on myös siirretty valkokankaalle useilla eri kielillä.
Seppo Mustonen
Seppo Jalmari Mustonen (s. 28. lokakuuta 1937 Helsinki ) on suomalainen tilastotieteen emeritusprofessori ja tilastollisen tietojenkäsittelyn uranuurtaja.
Mustosen vanhemmat olivat osastopäällikkö Kaarle Jalmari Mustonen ja Irja Karin Anita Kärrman. Hän pääsi ylioppilaaksi 1956 ja valmistui filosofian kandidaatiksi 1960, valtiotieteen lisensiaatiksi 1963 sekä filosofian lisensiaatiksi ja tohtoriksi 1964.
Moukantappaja
Kurt Gerhardt
Gerhardt suuntasi ristiretkensä väkivaltarikollisten pariin (joka toi hänelle hieman suopeaa julkisuutta), mutta vihansa takia hän äityi surmaamaan narkomaaniäitejä ja jopa näiden lapsia. Gerhardt alkoi nähdä "moukkia" kaikkialla, jopa laiskuus ja tekopyhyys riittivät tähän. Epäonnistuttuaan suuren huumeparonin tuhoamisessa Gerhardt lopetti kommunikaationsa Salingerin kanssa ja suuntasi kasvoleikkauksen jälkeen pois New Yorkista.
Lyydinen
Keskiaikainen lyydinen kirkkosävellaji
Keskiaikaisessa ja renessanssin aikaisessa musiikin teoriassa autenttinen lyydinen sävellaji oli viides kirkkosävellaji, jossa päätössävelenä oli F ja tuba -sävelenä C. Käytössä oleva sävelala ulottui F:stä seuraavaan, oktaavia korkeammalla olevaan F:ään. Vastaava plagaalinen lyydinen eli hypolyydinen sävellaji ulottui päätössävelen F molemmin puolin C:stä seuraavaan, oktaavia korkeampaan F-säveleen.
Jazzissa
Pianisti ja säveltäjä George Russell kehitti tonaalisen järjestelmän lyydisen kromaattisen käsitteen, jolla oli suuri vaikutus jazzmaailmassa. Siitä muun muassa Miles Davisin, John Coltrane, Ornette Coleman ja Woody Shaw saivat aiheen moniin sävellyksiinsä.
Tapio Kangasniemi
Miesten lentopallomaajoukkueessa Kangasniemi pelasi 80 A-maaottelussa, joista ikimuistoisimmat osuivat vuoden 2007 EM-lopputurnaukseen. Suomi oli kisoissa historiallisesti neljäs.
Ura
Vuotta myöhemmin Kangasniemi pelasi ensimmäisen pääsarjaottelunsa lentopalloliigassa Tampereen Isku-Volleyn riveissä. Isku-Volleyssa hänen pelipaikakseen vakiintui libero. Liberosääntö oli lanseerattu lentopallossa vuotta aiemmin. Kangasniemi voitti uransa ensimmäisen Suomen mestaruuden Iskussa kaudella 2001–2002. Seuraavilla kausilla mitalien värit olivat himmeämmät, kunnes Isku vei Suomen mestaruuden uudelleen kaudella 2006–2007.
A-maajoukkue
Viimeisen A-maaottelunsa Kangasniemi pelasi muutama kuukausi EM-lopputurnauksen jälkeen Pekingin olympiakisojen karsintaturnauksessa. Maajoukkueuran lopullinen lopettamispäätös selviytyi tosin siitä vasta vuotta myöhemmin, kun Kangasniemi ilmoitti talvella 2009 päättävänsä huippu-urheilu-uransa. Päätöksestä tiedotti maajoukkueen päävalmentaja Mauro Berruto tilaisuudessa, jossa tiedotettiin seuraavan kauden maajoukkueryhmä. Berruto kiitti Kangasniemeä vuolaasti hänen työstään suomalaisen lentopalloilun eteen ja myöhemmin samana päivänä hän julkisti avoimen kirjeen Kangasniemelle.
GSM-taajuusalueet
GSM 900 ja GSM 1800
GSM 900- ja GSM 1800 -järjestelmät ovat pääsääntöisesti käytössä Euroopassa, Lähi-idässä, Afrikassa ja Aasiassa.
GSM 1800
Verkko toimii GSM 900 -verkon tavoin, mutta 1 800 MHz taajuusalueella käytössä on suurempi kaistanleveys, mahdollistaen suuremman samanaikaisen käyttäjämäärän. Verkon kapasiteettia lisää myös pienempi solun koko (tukiaseman kattama alue) kuin GSM 900 -järjestelmässä, johtuen paitsi puolta pienemmästä puhelimen lähetystehosta, myös korkeamman taajuuden nopeammasta vaimenemisesta. Täten 1800 MHz verkko soveltuu parhaiten suuren käyttäjätiheyden alueille asutuskeskuksiin, kun niiden ulkopuolisten alueiden kattavuus saavutetaan 900 MHz verkolla harvemmin sijoitetuilla tukiasemilla.
Padasjoki
Maantiede
Kunnan keskustaajama poikkeaa merkittävästi mallista, jossa peruspalvelut sijaitsevat yhdellä pääkadulla. Padasjoen keskusta on kolmiomainen alue, jossa sijaitsevat noin kilometrin etäisyydellä toisistaan linja-autoaseman alue, kirkon ja terveyskeskuksen alue sekä Kauppatien liikekeskus. Merkittäviä kaupan palveluita sijoittuu myös valtatie 24 luo Taulun alueelle ja kesäisin Laivarantaan. Molempiin on Padasjoen linja-autoasemalta noin kaksi kilometriä matkaa. Kunnan keskustaajaman maisemaan kuuluu harjuja, kirkon länsipuolinen lampi ja lammen Päijänteeseen yhdistävä joki.
Turun ortodoksinen seurakunta
Turun ortodoksinen seurakunta on ortodoksinen seurakunta, joka kattaa Varsinais-Suomen, Ahvenanmaan sekä Etelä-Satakunnan alueen. Sen pääkirkko on Turussa sijaitseva Pyhän Marttyyrikeisarinna Aleksandran kirkko eli Turun ortodoksinen kirkko, jonka on suunnitellut Carl Ludvig Engel. Seurakunnalla on myös pyhälle Nikolaokselle pyhitetty rukoushuone Raumalla ja pyhän Ristin rukoushuone Salossa. Seurakunnan kirkkoherrana toimii isä Ioannis Lampropoulos.
James Beauchamp Clark
Clark valittiin vuonna 1893 Missourin osavaltiosta demokraattipuolueen ehdokkaana edustajainhuoneeseen. Vuoden 1894 vaaleissa hän ei tullut valituksi mutta tuli valituksi jälleen kaksi vuotta myöhemmin. Hänestä tuli vähemmistöjohtaja 1908 ja edustajainhuoneen puhemies 1911. Clark pyrki 1912 demokraattipuolueen presidenttiehdokkaaksi mutta hävisi Woodrow Wilsonille. Clark jäi valitsematta edustajainhuoneeseen jälleen vuoden 1920 vaaleissa. Hän kuitenkin kuoli 2. maaliskuuta 1921 juuri ennen viimeisen edustajakautensa päättymistä.
Padasjoki
Seurakunnat
Padasjoki kuuluu Pyhän Ursulan seurakunnan alueeseen. Kyseinen seurakunta on osa Katolisen kirkon Helsingin hiippakuntaa.
Narvalaisuus
Historia
Lindströmiläisyyden säännöllinen seuratoiminta loppui 1920-luvun puolivälin tienoilla Terijoella, vaikkakin yksittäisiä narvalaisia eli vielä vuonna 1945. Kumpulaisuuden jäljelle jääneet rippeet liittyivät käytännössä kokonaisuudessaan uusheräykseen sovintokokouksen seurauksena vuonna 1913, johon päättyi kumpulaisuuden olemassaolo itsenäisenä lestadiolaissuuntana. Tosin vielä talvisotaan asti kumpulainen suuntaus vaikutti uusheräyksen sisällä.
IRAS
Mittalaitteet
IRAS kartoitti 96 % taivaasta neljä kertaa seuraavilla aallonpituuksilla: 12, 25, 60 ja 100 mikrometriä.
Luottoluokitus
Ei-julkinen luottoluokitus palvelee tavallisesti yksittäisen tai useamman yksittäisen luotonantajan tarvetta hankkia lisäinformaatiota velallisista ja velkakirjoista. Luottoluokitus ja seuranta voidaan tilata erikoistuneelta luokitusyhtiöltä, mutta esimerkiksi pankeilla on usein käytössään sisäinen luottoluokitusjärjestelmä oman luotonannon tarpeita varten.
Jääpallon SM-sarjakausi 1990–1991
Karsinnat
Kampparit ja Akilles säilyivät sarjassa.
Tasmaninmeri
Historia ja käyttö
Tasmaninmereä liikennöivät monet laivat, jotka kulkevat Australian kaakkoisosan ja Uuden-Seelannin välissä. Merestä saadaan kalaa, Bassinsalmen itäosista Gippslandin altaassa öljyvaroja.
Anton Mäkelä
Anton Mäkelä -nimisiä henkilöitä ovat olleet:
Pirna
Talous ja liikenne
Pirnan rautatieasema sijaitsee Děčín–Dresden-Neustadt-rataosuudella. Pirna kuuluu Dresdenin lähijunavyöhykkeeseen ja sieltä on vaihdoton rautatieyhteys muun muassa Dresdenin päärautatieasemalle ja Dresdenin lentoasemalle, jonka kansainvälinen nimi on Dresden International. Maantieliikenteen tärkeimpiä yhteyksiä ovat Bundesstraße 172 (Pirna–Bad Schandau) ja Bundesautobahn 17 (Dresden–Liebenau (Altenberg)), joka kulkee Pirnan keskustan länsipuolitse. Bundesautobahn 17 jatkuu Tšekin puolella Dálnice 8 -moottoritienä ja päättyy Prahaan. Moottoriteitse etäisyys Pirnasta Dresdeniin on noin 25 kilometriä ja Prahaan noin 130 kilometriä. Matka Berliiniin on noin 225 kilometriä.
Kuuluisuuksia
Pirnassa syntyneitä tai vaikuttaneita tunnettuja henkilöitä ovat muun muassa taidemaalari Elfriede Lohse-Wächtler ja näyttelijä Götz Schubert. Kuuluisia urheilijoita ovat muun muassa yleisurheilija Ramona Neubert, jalkapalloilija Rocco Milde ja ampumahiihtäjä Michael Rösch. Realistisista ja yksityiskohtaisista kaupunkimaisemistaan tunnettu venetsialainen taidemaalari Bernardo Bellotto vaikutti alueella 1700-luvun puolivälissä.
East Riding of Yorkshire
Maantiede
pienoiskuva|vasen|[[Flamborough Headin rantakallioita.]]
Lauttaliikenne
Hullista liikennöi lauttoja Rotterdamiin Alankomaissa ja Zeebruggeen Belgiassa.
Helmi Järviluoma-Mäkelä
Helmi Inkeri Järviluoma-Mäkelä (s. 9. marraskuuta 1960 Ylivieska, o.s. Säily, ent. Järviluoma 2006) on suomalainen musiikkitieteilijä, joka toimii Itä-Suomen yliopiston (aiemmin Joensuun yliopiston) kulttuurintutkimuksen professorina (2005–). Hänet tunnetaan erityisesti tieteenaloja yhdistävän ääni- ja aistimaisemien, musiikin ja kulttuurin tutkimuksen piiristä. Hän on tutkinut esimerkiksi eurooppalaisten kylien äänimaiseman muutosta. Sittemmin tutkimuksen aihepiiri on laajentunut aistittujen elinympäristöjen ja ylisukupolvisten ympäristösuhteiden sekä niiden muutosten tutkimukseen keskisuurissa kaupungeissa. Tähän liittyvään tutkimushankkeeseen hän on saanut rahoitusta esimerkiksi Euroopan tiedeneuvostolta (ERC) vuosille 2016–2021. Hän on monelle suomalaiselle tuttu Yleisradion Radio Suomen Äänien ilta -ohjelmasarjasta (2012–). Hän on Vuoden professori 2019.
Dosentti
Nykymerkitys
Maanpuolustuskorkeakoulussa, jota vuoden 2009 yliopistolaki ei koske, dosentuuri on edelleen virka, ei arvo.
Anne Enright
Hän on Royal Society of Literaturen jäsen.